stanford-oval/wikipedia huggingface dataset:
สองคนสองคม
ความนิยมและคำวิจารณ์

Infernal Affairs  หรือ สองคน สองคม  เป็นภาพยนตร์ที่ได้รับความนิยมอย่างมหาศาลในฮ่องกง ทุกประเทศที่เข้าฉาย รวมทั้งประเทศไทย และสหรัฐอเมริกาด้วย ได้รับยกย่องว่า เป็นภาพยนตร์มาเฟียฮ่องกงที่ดีที่สุด มีชั้นเชิงที่สุดในรอบเกือบ 20 ปี นับจาก A Better Tomorrow หรือ โหด เลว ดีมีหลายฉากที่เข้าขั้นคลาสสิก เช่น หักมุมฉากจบของเรื่อง อาเหยินถูกยิงตาย หรือ ฉากที่อาเหยินเอาปืนจ่อหัว หลิว เต๋อหัว บนดาดฟ้า เป็นต้น ตัวหนังได้รับรางวัลตุ๊กตาทอง ฮ่องกง ฟิล์ม อวอร์ด ถึง 7 รางวัล และในปี ค.ศ. 2006 ทางฮอลลีวูดได้นำเอาบทภาพยนตร์เรื่องนี้ไปดัดแปลงเป็นภาพยนตร์มาเฟียอีกหนึ่งเรื่อง คือ The Departed  หรือชื่อไทย ภารกิจโหด แฝงตัวโค่นเจ้าพ่อ นำแสดงโดย ลีโอนาโด ดีคาปิโอ , แมตต์ เดม่อน กำกับโดย มาร์ติน สกอร์เซซี่ ประสบความสำเร็จอย่างมาก ภาพยนตร์ได้เข้าชิงรางวัลออสการ์ ถึง 7 สาขา คว้ารางวัลออสการ์มาได้ถึง 4 สาขา ได้แก่ ภาพยนตร์ยอดเยี่ยม , ผู้กำกับยอดเยี่ยม , ลำดับภาพยอดเยี่ยม , บทภาพยนตร์ดัดแปลงยอดเยี่ยม กวาดรายได้ในสหรัฐอเมริกามากกว่า 170 ล้านเหรียญสหรัฐ (USD)
รางวัล

รางวัลภาพยนตร์ฮ่องกง ฟิล์ม อวอร์ด ครั้งที่ 22
ชนะเลิศ
ภาพยนตร์ยอดเยี่ยม
ผู้กำกับยอดเยี่ยม (แอนดริว เลา)
บทภาพยนตร์ยอดเยี่ยม
นักแสดงนำชายยอดเยี่ยม (เหลียง เฉาเหว่ย)
นักแสดงประกอบชายยอดเยี่ยม (หวง ชิวเซิน)
ตัดต่อยอดเยี่ยม
เพลงประกอบภาพยนตร์ยอดเยี่ยม
เสนอเข้าชิง
นักแสดงนำชายยอดเยี่ยม  (หลิว เต๋อหัว)
นักแสดงประกอบชายยอดเยี่ยม (เจิ้ง จื่อเหว่ย)
นักแสดงประกอบชายยอดเยี่ยม  (ตู้ เหวินเจ๋อ)
กำกับภาพยอดเยี่ยม (แอนดริว เลา)
ออกแบบเครื่องแต่งกายยอดเยี่ยม
กำกับคิวบู๊ยอดเยี่ยม
ดนตรีประกอบยอดเยี่ยม
ซาวด์แอฟเฟกต์ยอดเยี่ยม
วิช่วลแอฟเฟกต์ยอดเยี่ยม
รางวัลม้าทองคำ ไต้หวัน ครั้งที่ 40
 ชนะเลิศ
ภาพยนตร์ยอดเยี่ยม
ผู้กำกับยอดเยี่ยม (แอนดริว เลา)
นักแสดงนำชายยอดเยี่ยม (เหลียง เฉาเหว่ย)
นักแสดงประกอบชายยอดเยี่ยม (หวง ชิวเซิน)
ซาวด์แอฟเฟกต์ยอดเยี่ยม
บันทึกเสียงยอดเยี่ยม
เสนอเข้าชิง
นักแสดงนำชายยอดเยี่ยม (หลิว เต๋อหัว)
บทภาพยนตร์ดั้งเดิมยอดเยี่ยม
ตัดต่อยอดเยี่ยม
กำกับภาพยอดเยี่ยม
กำกับศิลป์ยอดเยี่ยม
ออกแบบเครื่องแต่งกายยอดเยี่ยม
รางวัลสถาบันวิจารณ์ภาพยนตร์ฮ่องกงครั้งที่ 9
ภาพยนตร์ยอดเยี่ยม
นักแสดงนำชายยอดเยี่ยม (หวง ชิวเซิน)
รางวัลดอกชงโคทองคำ (Golden Bauhinia) ครั้งที่ 8
ชนะเลิศ
ภาพยนตร์ยอดเยี่ยม
ผู้กำกับยอดเยี่ยม (แอนดริว เลา)
นักแสดงนำชายยอดเยี่ยม (เหลียง เฉาเหว่ย)
นักแสดงประกอบชายยอดเยี่ยม (หวง ชิวเซิน)
บทภาพยนตร์ยอดเยี่ยม
รางวัลพีเพิลส์ชอยทองคำ
ตัวละครที่น่าจดจำที่สุดในรอบ 30 ปี ของวงการภาพยนตร์ฮ่องกงฝ่ายชาย ได้แก่ หลิว เต๋อหัว
ภาพยนตร์ภาคต่อและการสร้างใหม่

จากความสำเร็จของภาคแรก จึงได้มีการสร้างภาค 2 ในปีต่อมา ในชื่อ Infernal Affairs II โดยเป็นเรื่องราวของหลิวและเหยินสมัยยังเป็นนักเรียนตำรวจอยู่ เล่าถึงสาเหตุที่ทำให้เหยินต้องไปเป็นสายสืบ และในภาค 3 ในชื่อว่า Infernal Affairs III เป็นภาคอวสาน โดยมี หลี่หมิง เข้ามาร่วมแสดงด้วย
ต่อมาถูกนำไปสร้างใหม่เป็นภาพยนตร์ฮอลลีวู้ด ในปี ค.ศ. 2006 ใช้ชื่อว่า The Departed กำกับโดย มาร์ติน สกอร์เซซี นำแสดงโดย ลีโอนาร์โด ดิคาปริโอ, แมตต์ เดมอน, แจ็ค นิโคลสัน และมาร์ก วาห์ลเบิร์ก ได้รับรางวัลภาพยนตร์ยอดเยี่ยม, ผู้กำกับยอดเยี่ยม, ตัดต่อยอดเยี่ยม และบทภาพยนตร์ดัดแปลงยอดเยี่ยม รางวัลออสการ์ ครั้งที่ 79
และสร้างเป็นภาพยนตร์ฮ่องกงอีกเรื่องในชื่อ Love Is Many Stupid Things ซึ่งเป็นการดัดแปลงในแบบล้อเลียนเป็นภาพยนตร์ตลก ในปี ค.ศ. 2004 โดยใช้ทีมนักแสดงสมทบจากภาพยนตร์ชุดเดิม
ดูเพิ่ม

Infernal Affairs II
Infernal Affairs III
แหล่งข้อมูลอื่น

เว็บไซต์อย่างเป็นทางการของภาพยนตร์
ข้อมูลและรายละเอียดภาพยนตร์, IMDb
พระยาอนิรุทธเทวา (หม่อมหลวงฟื้น พึ่งบุญ)

| พลตรี พระยาอนิรุทธเทวา   (หม่อมหลวงฟื้น พึ่งบุญ) ร> ว., ม.ว.ม., ป.ช., ท.จ.ว., ว.ภ., ว.ม.ล. |
| --- | --- |

เกิด: 23 พฤษภาคม พ.ศ. 2436
ถึงแก่กรรม: 11 มกราคม พ.ศ. 2494 (57 ปี) จังหวัดพระนคร ประเทศไทย
ตำแหน่ง: นายกสมาคมฟุตบอลแห่งประเทศไทย
วาระ: พ.ศ. 2468 – พ.ศ. 2471
ผู้ดำรงตำแหน่งก่อน: พระยานเรนทรราชา (หม่อมหลวงอุรา คเนจร)
ผู้สืบตำแหน่ง: พระเจริญวิศวกรรม (เจริญ เชนะกุล)
ภรรยาเอก: คุณหญิงเฉลา อนิรุทธเทวา
บุตร: นางงามเฉิด อนิรุทธเทวา คุณหญิงงามฉลวย บุนนาค พลเอก เฟื่องเฉลย อนิรุทธเทวา
บิดามารดา: พระยาประสิทธิ์ศุภการ (หม่อมราชวงศ์ละม้าย พึ่งบุญ) (บิดา) พระนมทัต พึ่งบุญ ณ อยุธยา (มารดา)
ยศทหาร: พลตรี
ยศเสือป่า: นายพลเสือป่า
ยศมหาดเล็ก: จางวางเอก
ยศพลเรือน: มหาเสวกเอก
ภาพล้อพระยาอนิรุทธเทวา ฝีพระหัตถ์ รัชกาลที่ 6
พลตรี พระยาอนิรุทธเทวา นามเดิม หม่อมหลวงฟื้น ราชสกุลพึ่งบุญ เป็นอดีตผู้บัญชาการกรมมหรสพในรัชกาลพระบาทสมเด็จพระมงกุฎเกล้าเจ้าอยู่หัว
ประวัติ

พระยาอนิรุทธเทวา มีนามเดิมว่า หม่อมหลวงฟื้น เกิดเมื่อวันที่ 23 พฤษภาคม พ.ศ. 2436 เป็นบุตรของพระยาประสิทธิ์ศุภการ (หม่อมราชวงศ์ละม้าย พึ่งบุญ) และพระนมทัต ประสิทธิ์ศุภการ พระนมในพระบาทสมเด็จพระมงกุฎเกล้าเจ้าอยู่หัว ท่านมีพี่-น้อง ร่วมมารดา ดังนี้
ท้าวอินทรสุริยา (เชื้อ พึ่งบุญ)
พลเอก เจ้าพระยารามราฆพ (หม่อมหลวงเฟื้อ พึ่งบุญ)
พระยาอนิรุทธเทวา
หม่อมหลวงหญิงถนอม พึ่งบุญ
ได้เข้ารับการศึกษาในสำนักเรียนวัดมหาธาตุเป็นขั้นแรก จนจบหลักสูตรชั้น 1 จากนั้นมารดาจึงนำขึ้นถวายตัวเป็นมหาดเล็กในพระบาทสมเด็จพระมงกุฎเกล้าเจ้าอยู่หัว เมื่อยังทรงดำรงพระอิสริยยศเป็นสยามมกุฎราชกุมาร ณ พระราชวังสราญรมย์ ได้เป็นมหาดเล็กห้องบรรทมในขั้นแรก เมื่อ พ.ศ. 2449 ต่อมารับราชการจนเป็นที่พอพระราชหฤทัย จนได้รับการเลื่อนตำแหน่งเรื่อยมา
บรรดาศักดิ์

วันที่ 3 มีนาคม พ.ศ. 2453   เป็นนายรองขันมหาดเล็กเวรเดช ถือศักดินา 300
วันที่ 24 สิงหาคม พ.ศ. 2454  เป็นนายสุนทรมโนมัย มหาดเล็กหุ้มแพรนายม้าต้น ศักดินา 400
วันที่ 1 มกราคม พ.ศ. 2455 เป็นนายจ่ายง มหาดเล็กเวรศักดิ์ ถือศักดินา 600
วันที่ 14 สิงหาคม พ.ศ. 2456  เป็นหลวงศักดิ์นายเวร มหาดเล็กเวรศักดิ์ ถือศักดินา 800
วันที่ 29 ตุลาคม พ.ศ. 2457  เป็นเจ้าหมื่นศรีสรรักษ์ หัวหมื่นมหาดเล็กต้นเชือกเวรเดช ศักดินา 1000
วันที่ 19 สิงหาคม พ.ศ. 2459  เป็น พระยาอนิรุทธเทวา จางวางมหาดเล็ก ศักดินา 3000
ตำแหน่งในราชการ คงรับราชการในตำแหน่งห้องพระบรรทมตลอดมา จนได้เป็นจางวางห้องที่พระบรรทม ภายหลังทรงพระกรุณาโปรดเกล้าฯ ให้เป็นผู้ช่วยราชการกรมพระอัศวราชอธิบดีกรมมหาดเล็ก ผู้บัญชาการกรมมหรสพ และคงดำรงตำแหน่งนี้โดยตลอด จนออกจากราชการ เพราะยุบเลิกและเปลี่ยนตำแหน่งหน้าที่ราชการในกรมมหาดเล็ก เมื่อวันที่ 1 เมษายน พ.ศ. 2469
พระยาอนิรุทธเทวา มีความสามารถทางนาฏศิลป์ในตัวพระลักษมณ์ ได้รับการฝึกหัดท่าละครจากพระยานัฏกานุรักษ์ (ทองดี สุวรรณภารต) ครูละครผู้ใหญ่ และยังมีความสามารถในการแสดงละครพูดละครร้องอันเป็นบทพระราชนิพนธ์ด้วย การแสดงละครร้องละครพูดนั้น ท่านมักรับบทเป็นตัวนาง
ภายหลังเมื่อออกจากราชการแล้ว พระยาอนิรุทธเทวาคงใช้ชีวิตอยู่กับการบำรุงนาฏศิลป์ มหรสพ ท่านมีคณะละครเป็นส่วนตัวของท่านเองคณะหนึ่ง ชื่อว่า "คณะละครบรรทมสินธุ์" (ตามชื่อบ้านของท่าน)  และยังได้ช่วยเหลือดูแลคณะละครของท่านเจ้าคุณพระประยูรวงศ์ ในรัชกาลที่ 5 อีกส่วนหนึ่งด้วย ภายหลังท่านจึงรับมรดกละครทั้งหมดมาดูแลเมื่อท่านเจ้าคุณพระประยูรวงศ์ถึงพิราลัย ใน พ.ศ. 2486 ซึ่งคณะละครทั้งสองนี้ได้ก่อกำเนิดบุคคลสำคัญทางวงการนาฏศิลป์เพิ่งขึ้นหลายท่าน บางท่านภายหลังยังได้มารับราชการในกรมศิลปากรต่อมา
พระยาอนิรุทธเทวาและคุณหญิงอนิรุทธเทวา มีความจงรักภักดียิ่งต่อพระบาทสมเด็จพระมงกุฎเกล้าเจ้าอยู่หัว แม้จะเสด็จสวรรคตไป ทั้งสองก็ยังมีความจงรักภักดีและรำลึกพระมหากรุณาธิคุณ เมื่อมีการแสดงละครก็จะกราบบังคมทูลเชิญ พระนางเจ้าสุวัทนา พระวรราชเทวี และ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระราชธิดาพระองค์เดียว เสด็จมาทอดพระเนตรเพื่อความสำราญพระหฤทัย แม้ในยามวิกฤติคราวกบฎบวรเดช ทั้งสองพระองค์ถูกเชิญไปประทับเพื่อความปลอดภัยในพระบรมมหาราชวัง ทำให้ไม่ทรงทราบข่าวจากภายนอก ทั้งสองก็อุตสาหะเร้นกายฝ่าวงล้อมทหารและประตูพระบรมมหาราชวังที่ลั่นดาลไว้ทุกชั้น เข้ามากราบทูลข่าวสารให้ทรงทราบ คราวสงครามโลกทั้งสอง ถุงน่องใยบัวเป็นของหายาก ทั้งสองก็พยายามเสาะแสวงหาเอาไปถวายถึงอังกฤษ เหตุการณ์เหล่านี้เป็นพยานยืนยันได้ถึงความจงรักภักดีที่มีต่อพระบาทสมเด็จพระมงกุฎเกล้าเจ้าอยู่หัว แม้เสด็จสวรรคตไปก็ยังจงรักภักดีต่อหน่อเนื้อเชื้อไขที่มีอยู่เพียงพระองค์เดียวของล้นเกล้าล้นกระหม่อม
ถือได้ว่าพระยาอนิรุทธเทวา เป็นบุคคลสำคัญท่านหนึ่งที่ได้อุปถัมภ์บำรุงนาฏศิลป์ไทยในช่วงที่กำลงตกต่ำ คือช่วงหลังสิ้นรัชกาลที่ 6 หลังการเปลี่ยนแปลงการปกครอง พ.ศ. 2475 ตลอดจนช่วงรัฐนิยม ของ จอมพล ป.พิบูลสงคราม ให้ดำรงอยู่ไม่เสื่อมสูญไปจากสังคมไทย จนกระทั่งเมื่อกรมศิลปากรเริ่มฟื้นฟูการแสดงนาฏศิลป์ให้ประชาชนชมอีกครั้งหลังสงครามโลกครั้งที่ 2 ท่านก็อุตสาหะไปชมการแสดงและช่วยวิจารณ์ในข้อบกพร่องในการแสดงให้กับกรมศิลปากรอีกหลายครั้ง
ครอบครัว

ด้านชีวิตครอบครัว ได้รับพระมหากรุณาธิคุณโปรดเกล้าฯ สมรสพระราชทานกับคุณหญิงเฉลา อนิรุทธเทวา ท.จ. เมื่อ พ.ศ. 2467 มีบุตร-ธิดา ร่วมกัน 3 คน คือ
นางงามเฉิด อนิรุทธเทวา สมรสกับนายเตียบ สุจริตกุล บุตรมหาอำมาตย์โท เจ้าพระยาสุธรรมมนตรี (ปลื้ม สุจริตกุล) มีบุตรด้วยกัน 2 คน หนึ่งในนั้นคือ นายติรวัฒน์ สุจริตกุล ที่ปรึกษากองงานในพระองค์ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
คุณหญิงงามฉลวย บุนนาค อดีตทำงานที่องค์การสนธิสัญญาป้องกันภูมิภาคเอเชียตะวันออกเฉียงใต้ ด้านชีวิตครอบครัว สมรสกับศาสตราจารย์เกียรติคุณ นายแพทย์ดนัย บุนนาค บุตรมหาอำมาตย์เอก เจ้าพระยาพิชัยญาติ (ดั่น บุนนาค) มีบุตรชายด้วยกัน 1 คน คือนายดนุช บุนนาค บริษัท ที่ปรึกษา กรรมการผู้อานวยการใหญ่ การบินไทย จำกัด (มหาชน)
พล.อ.เฟื่องเฉลย อนิรุทธเทวา อดีตผู้อำนวยการองค์การสงเคราะห์ทหารผ่านศึกในพระบรมราชูปถัมภ์ ลำดับที่ 13 ด้านชีวิตครอบครัว สมรสกับหม่อมราชวงศ์วิมลโพยม สวัสดิวัตน์ โอรสธิดาพลอากาศจัตวา หม่อมเจ้าวิศิษฎ์สวัสดิรักษ์ สวัสดิวัตน์ มีบุตรชายกับบุตรตรีด้วยกัน ลำดับที่หนึ่งคือ พันตำรวจเอก เทวานุวัฒน์ อนิรุทธเทวา อดีตผู้อำนวยการสำนักป้องกันและบรรเทาสาธารณภัย กรุงเทพมหานคร ลำดับที่สองคือนางแพรวโพยม อนิรุทธเทวา (ถึงแก่กรรม) สมรสกับนายโชคชัย กิติพราภรณ์ โดยทางตระกูลกิติพราภรณ์เป็นเจ้าของกิจการดรีมเวิลด์ สวนสนุกกลางแจ้งขนาดใหญ่ และสยามนิรมิตภูเก็ตโชว์, อดีตโรงละครสยามนิรมิต
ปัจฉิมวัย

บั้นปลายชีวิต พลตรี พระยาอนิรุทธเทวา ได้ป่วยด้วยโรคหัวใจพิการ อาการได้ทรุดลงตลอดมา จนถึงแก่อนิจกรรม ณ บ้านบรรทมสินธุ์ เทเวศร์ กรุงเทพฯ เมื่อวันที่ 11 มกราคม พ.ศ. 2494 เวลา 9.20 น. รวมอายุได้ 57 ปี 233 วัน
ตำแหน่ง

13 กันยายน พ.ศ. 2458 ผู้ช่วยราชการกรมพระอัศวราช
26 กุมภาพันธ์ 2458 – ราชองครักษ์เวรเสือป่า
28 มีนาคม พ.ศ. 2458 จางวางห้องที่พระบรรทม
เจ้ากรมห้องที่พระบรรทม
29 พฤษภาคม พ.ศ. 2460 จางวางห้องที่พระบรรทม
3 ธันวาคม พ.ศ. 2461 - รองอธิบดีกรมมหาดเล็ก
16 มิถุนายน พ.ศ. 2462 อธิบดีกรมมหาดเล็ก
7 เมษายน พ.ศ. 2467 ผู้บัญชาการกรมมหรสพ
5 สิงหาคม พ.ศ. 2467 กลับไปเป็นอธิบดีกรมมหาดเล็กแต่ยังควบตำแหน่งผู้บัญชาการกรมมหรสพ
พ.ศ. 2468 นายกสมาคมกีฬาฟุตบอลแห่งประเทศไทย ในพระบรมราชูปถัมภ์
19 มีนาคม พ.ศ. 2487 ประธานกรรมการธนาคารนครหลวงไทยคนที่ 2
ยศ > ยศทหาร

นายร้อยเอก
นายพลตรี
ยศ > ยศกระทรวงวัง

มหาเสวกโท
มหาเสวกเอก
ยศ > ยศกรมมหาดเล็ก

จางวางตรี
จางวางโท
จางวางเอก
ยศ > ยศกองเสือป่า

นายหมู่ตรี
นายหมู่โท
นายหมู่เอก
นายหมวดเอก
26 กุมภาพันธ์ 2458 – นายกองตรี
– นายกองเอก
9 กันยายน 2461 – นายนาวาเอก ราชนาวีเสือป่า
นายพลเสือป่า
เครื่องราชอิสริยาภรณ์

พลตรี พระยาอนิรุทธเทวา (หม่อมหลวงฟื้น พึ่งบุญ) ได้รับพระราชทานเครื่องราชอิสริยาภรณ์ เข็มและเหรียญต่างๆ ดังนี้
พ.ศ. 2456 –  เครื่องราชอิสริยาภรณ์รัตนวราภรณ์ (ร.ว.) (ฝ่ายหน้า)‎
พ.ศ. 2464 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2463 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2459 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2462 –  เครื่องราชอิสริยาภรณ์วัลลภาภรณ์ (ว.ภ.) (ฝ่ายหน้า)
พ.ศ. 2456 –  เครื่องราชอิสริยาภรณ์วชิรมาลา (ว.ม.ล.)
พ.ศ. 2468 –  เหรียญศารทูลมาลา (ร.ศ.ท.)
พ.ศ. 2464 –  เหรียญรัตนาภรณ์ รัชกาลที่ 6 ชั้นที่ 1 (ว.ป.ร.1)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2454 –  เหรียญราชรุจิทอง รัชกาลที่ 6 (ร.จ.ท.6)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. 2454 – เข็มข้าหลวงเดิม
พ.ศ. 2454 – เข็มไอยราพต
วัดจันทร์เจริญสุข

| วัดจันทร์เจริญสุข |
| --- | --- |

ชื่อสามัญ: วัดจันทร์เจริญสุข
ที่ตั้ง: เลขที่ 22 หมู่ 10 ตำบลบ้านปรก อำเภอเมือง จังหวัดสมุทรสงคราม
ประเภท: วัดราษฎร์
นิกาย: เถรวาท
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี/ศูนย์ศึกษาพระพุทธศาสนาวันอาทิตย์
 สถานีย่อยพระพุทธศาสนา
วัดจันทร์เจริญสุข เป็นวัดพระพุทธศาสนานิกายเถรวาท สังกัดคณะสงฆ์มหานิกาย ภาค 15 ตั้งอยู่เลขที่ 22 หมู่ 10 ตำบลบ้านปรก อำเภอเมือง จังหวัดสมุทรสงคราม  75000
ประวัติ

วัดจันทร์เจริญสุข เป็นวัดเก่าวัดหนึ่ง สร้างมาแต่ประมาณ พ.ศ. 2402 มีอุโบสถไม้วัดจันทร์เจริญสุขหันหน้าออกสู่ทิศเหนือ ซึ่งมีทางเดินไปอุโบสถหลังใหม่ที่ก่อ อิฐถือปูน สิ่งที่เป็นบริบทสำคัญของพระอุโบสถไม้ประกอบไปด้วยซุ้มเสมาทรงกูบ  และเจดีย์รายที่มีทั้งทรงปรางค์  ทรงเครื่อง  และเจดีย์ทรงเครื่องแบบพื้นเมืองที่ดัดแปลงจากเจดีย์ย่อเหลี่ยมไม้สิบสอง
ทิศใต้มีขอบเขตติดกับแม่น้ำแม่กลอง
ทิศตะวันออกติดกับศูนย์การศึกษานอกโรงเรียน
ทิศตะวันตกเป็นลานกว้างซึ่งถัดไปเป็นพื้นที่ที่กำลังก่อสร้างอาคารใหม่
ปูชนียวัตถุ/ปูชนียสถาน

พระพุทธรูปปางห้ามญาติ และ  ปางห้ามสมุทร หล่อด้วยทองสัมฤทธิ์พระเกตุถอดได้ บรรจุพระธาตุไว้
พระประธานหล่อด้วยทองสัมฤทธิ์ประดิษฐานในอุโบสถ   หลังใหม่  สร้างในสมัย  พระครูสมุทรมงคล พ.ศ. 2490
ต้นเจ้าแม่ประดู่ ต้นไม้ศักดิ์สิทธิ์
สรีระร่าง ที่ไม่เน่าไม่เปื่อยของ  พระครูสมุทรมงคล  (สาย  สุมงฺคโล เอี่ยมสะอาด )อดีตเจ้าอาวาสวัดจันทร์เจริญสุข
ปูชนียวัตถุ/ปูชนียสถาน > ถาวรวัตถุ

อุโบสถไม้สักทอง สร้างด้วยไม้สักทองเก่าแก่มาก      อายุกว่า 150 ปีแล้ว
อุโบสถสถาปัตยกรรมไทยหลังใหม่  พระครูสมุทรมงคล สร้างอุโบสถ หลังใหม่ขึ้น ได้รับพระราชทานวิสุคามสีมา เมื่อวันที่ 10 พฤศจิกายน พ.ศ. 2515 (กว้าง 40 เมตร  ยาว 40 เมตร )ได้จัดงานผูกพัทธสีมา เมื่อ 9 -15กุมภาพันธ์ พ.ศ. 2518
บุษบกปิดทองคำแท้ย่อเหลี่ยมมุมไม้สิบสอง 1 หลัง
กุฎิสงฆ์ทรงไทยไม้สัก จำนวน  11  หลัง
ศาลการเปรียญสถาปัตยกรรมไทย 2 ชั้น จำนวน  1 หลัง
หอกลอง - หอระฆัง ไม้ทรงไทย 2 ชั้น จำนวน  2 หลัง สร้างเมื่อ วันที่ 22 เมษายน พ.ศ. 2557
หอระฆังคอนกรีตเสริมเหล็ก 2 ชั้น สถาปัตยกรรมทรงไทย  1 หลัง
ศาลาท่าน้ำทรงไทย จำนวน  2   หลัง
โรงครัว จำนวน 1 หลัง
ศาลาทรงไทย สร้างด้วยไม้สักทอง จัตุรมุข 2 ชั้น สร้างเมื่อวันที่  2  มีนาคม  พ.ศ. 2548
ศาลาทรงไทย  ตรีมุข บุรพาจารย์  สร้างเมื่อ วันที่   27  ก.พ.  พ.ศ. 2555
หอสมุดเมธาธรรมสถาปัตยกรรมจีน  1 หลัง สร้างเมื่อ  พ.ศ. 2558
รูปหล่อท้าวเวสสุวรรณ  สูง 4.50  เมตร
ศาลาทรงไทยประดิษฐานพระป่าเลไลย์ 1 หลัง
ศาลาเอนกประสงค์  กว้าง 21 เมตร   ยาว  40 เมตร  1 หลัง  สร้างเมื่อ พ.ศ. 2559
เจ้าอาวาส

พระอธิการทรัพย์  เจ้าอาวาสรูปแรก
พระอธิการเขียน
พระอธิการสวาท
พระแจ้ง
พระใจ
พระครูเหว่า
พระอธิการผึ่ง
พระครูแหร่ม
พระรอด
พระครูสมุทรมงคล ( สาย   สุมงฺคโล ) พ.ศ. 2483 ถึง พ.ศ. 2518
พระครูสมุทรนวการ (สวัสดิ์   อภิสมาจาโร )  พ. ศ. 2518 ถึง พ.ศ. 2542
พระครูรัตนปัญญาโสภณ     ( โชคชัย    ธมฺมทฺธโช ) พ.ศ. 2542 ถึงปัจจุบัน
สคิวล่า อิโอ

สคิวล่า อิโอ ตัวละครในเซนต์เซย่าภาคเจ้าสมุทรโพไซดอน เป็น 1 ใน 7 ขุนพลมารีนเนอร์ผู้พิทักษ์เสาค้ำมหาสมุทรแปซิฟิกใต้
บทบาท

ขณะที่อันโดรเมด้า ชุน วิ่งเข้าสู่เสาค้ำมหาสมุทรแปซิฟิกใต้ โซ่เหลี่ยมที่แขนขวาก็มีปฏิกิริยาบอกว่ามีศัตรูอยู่ข้างหน้า ชุนปล่อยโซ่ไปโจมตี แต่ปรากฏว่าเป็นผู้หญิง ชุนจึงหยุดโซ่ แต่แล้วจู่ ๆ ท่อนล่างของผู้หญิงนั่นกลับกลายเป็นสัตว์ป่าที่ดุร้ายทั้งหมด 6 ชนิดเข้าโจมตี แต่ชุนใช้โซ่วงกลมโรลลิ่ง ดีเฟนท์ ป้องกันไว้ได้  สคิวล่า อิโอ จึงปรากฏตัวขึ้น
สคิวล่า อิโอ มีท่าไม้ตายทั้งหมด 6 ท่า ตามสัตว์ป่าแต่ละชนิดที่มี ได้แก่ วูล์ฟ'ส แฟงก์ (เขี้ยวหมาป่า) ควีน บี สติงเกอร์ (เหล็กไนนางพญาผึ้ง) อีเกิล ครัช (กรงเล็บอินทรี) แวมไพร์ อินเฮล (ค้างคาวดูดเลือด) เซอร์เพนท์ สไตเกอร์ (งูเหลือมรัด) กริสลี่ สครับ (หมีตบ) ได้โจมตีท่าทั้งหมดใส่ชุน และเมื่ออิโอจะโจมตีอีกครั้ง ชุนสามารถแก้ได้ด้วยการใช้โซ่เปลี่ยนไปเป็นกับดักดักสัตว์แต่ละชนิด  ชุดสเกลของอิโอจึงแตกเป็นเสี่ยง ๆ  แต่อิโอยังมีท่าไม้ตายสูงสุดที่ไม่ต้องการใช้ชุดสเกล คือ บิ๊ก ทอร์นาโด ชุนต้องระเบิดพลังคอสโม่ออกมา ทำให้ชุดคล็อธเปล่งประกายสีทองดุจเดียวกับโกลด์คล็อธ และใช้โซ่ทองคำมัดอิโอไว้ เพราะชุนไม่ต้องการทำร้ายอิโอ
เมื่อกิกิวิ่งนำชุดไลบร้าคล็อธมาถึง ชุนใช้กระบองสองท่อนพุ่งทำลายเสามหาสมุทรแปซิฟิกใต้ อิโอได้กระโดดขวางเพื่อปกป้องเสาด้วยชีวิต ก่อนจะสิ้นลม อิโอได้บอกกับชุนว่า ถ้าชุนต้องการที่จะอยู่ในสนามรบต่อไปต้องเลือดเย็นให้มากกว่านี้ มิเช่นนั้นจะถูกศัตรูฆ่าตาย
สเกล

อิโอ สวมชุดสเกลรูปสคิลล่า ซึ่งเป็นพรายทะเลในตำนานกรีก ด้านบนเป็นผู้หญิงสาวสวย แต่ด้านล่างเป็นหัวสุนัขดุร้าย 6 หัว ปรากฏอยู่ในมหากาพย์โอดิสซี่
สามเหมียวยอดนินจา

| --- | --- |
สามเหมียวยอดนินจา
จากซ้ายไปขวา: Polly Esther, Speedy Cerviche และ Guido Anchovy
อนิเมะโทรทัศน์
กำกับโดย: Kunitoshi Okajima[ต้องการอ้างอิง]
อำนวยการสร้างโดย: Andy Thomas (ผู้ผลิต) Winston Richard (ผู้อำนวยการผลิต)
ดนตรีโดย: Shuki Levy Kussa Mahchi
สตูดิโอ: Tatsunoko Productions
ถือสิทธิ์โดย: ออสตราเลเชีย Madman Entertainmentอเมริกาเหนือ Saban Entertainment (อดีต, หมดอายุ)   Discotek Media (ปัจจุบัน)
เครือข่าย:  TV Tokyo  Syndication  ITV/BBC   YTV  TVB สถานีโทรทัศน์สีกองทัพบกช่อง 7
เครือข่ายภาษาอังกฤษ: ออสเตรเลีย Seven Networkแคนาดา YTVนิวซีแลนด์ TVNZฟิลิปปินส์ GMA Networkสหราชอาณาจักร ITVสหรัฐ Syndicationแอฟริกาใต้ TV1
ฉาย:  1 กุมภาพันธ์ ค.ศ. 1990  –  12 กุมภาพันธ์ ค.ศ. 1991
ตอน: 52 (รายชื่อตอน)
สามเหมียวยอดนินจา หรือ ขบวนการนินจาจิ๋ว (ญี่ปุ่น: キャッ党 忍伝 てやんでえ; โรมาจิ: Kyatto Ninden Teyandee; อังกฤษ: Samurai Pizza Cats) เป็นการ์ตูนญี่ปุ่นออกอากาศครั้งแรกทางสถานีโทรทัศน์โตเกียว เมื่อวันที่ 2 มกราคม 2533 และได้นำมาฉายในเมืองไทยประมาณปี พ.ศ. 2534 - พ.ศ. 2535 โดยทางสถานีโทรทัศน์สีกองทัพบกช่อง 7 เป็นการ์ตูนยามเช้าประมาณ 7.00-7.30 และย้ายมาอยู่ตอนเย็นประมาณ 5 โมง - 5 โมงครึ่ง ในปีถัดมา ออกอากาศทุกวัน จันทร์ - อังคาร - พุธ  โดยนาย อุเอซูดะ กินเซย์ เป็นผู้สร้างและวางรูปแบบตัวการ์ตูน การ์ตูนเรื่องนี้เป็นการ์ตูนแนว เคโมะ หรือ เคโมโนะKemono คือการ์ตูนที่ประดิษฐ์ให้เป็นครึ่งสัตว์ แต่สามารถยืน 2 ขาและพูดได้แบบมนุษย์ ทั้งยังเป็นแบบ SD อีกด้วย ลักษณะการ์ตูนเป็นการนำเสนอวัฒนธรรมญี่ปุ่นอย่างสุดขีด ซึ่งสังเกตได้จากฉากในเรื่อง และลักษณะการแต่งกายของตัวการ์ตูน รวมทั้งการดัดแปลงชุดเกราะ (ร่างสุดยอด) ของสามเหมียวนินจาที่คล้ายเกราะญี่ปุ่น ซึ่งเป็นเอกลักษณ์เฉพาะตัว การ์ตูนเรื่องนี้ลิขสิทธิ์เป็นของ ทัตสึโนโกะโปรดักชั่น 1990
เนื้อเรื่องย่อ

ในเรื่อง เป็นการ์ตูนแสดงให้เห็นถึงอดีต  คล้ายเมืองญี่ปุ่นโบราณยุคเอโดะ ในเรื่องนี้ก็มีเมืองเอกชื่อเอโดะเช่นกัน มีชื่อเรียกอีกว่า Edoropolis หรือ  เอโดรโรโพลิส [ภาษาอังกฤษเรียกว่า Little Tokyo]ประชากรในเมืองมีหน้าตาเป็นสารพัดสัตว์ ซึ่งมีจักรพรรดิ Ieh-Ieh เป็นผู้ครองนคร และมีความสุขต่อเรื่อยมา ต่อมาเกิดเหตุร้ายขึ้นในบ้านเมือง จักรพรรดิมีความจำเสื่อมถอย  ทั้งยังมีตัวร้ายออกมาอาละวาดหนัก  ขุนนางทั้งหลายจึงเข้ามาปรึกษากัน เพื่อหาทางแก้ไข ซึ่งในเรื่องตัวก่อกการร้ายนี้ก็คือขุนนางใหญ่ ไดเมียวหมาจิ้งจอกนั่นเอง ต่อมาได้รับสมัครนินจา ซึ่งสามารถคลี่คลายปัญหานี้ได้ และก็ได้ทำการสมัครและประลองกันผู้ที่แน่ที่สุดคือ นินจาแมว 3 ตัว และทีมหนึ่งอีกซึ่งก็คือ สามเหมียวยอดนินจา/ทีมนินจาลับ เนียนกี้
ตัวการ์ตูนในสามเหมียวยอดนินจา

ยัททาโร่ หรือ ยาซึทาโร่ (ヤッ太郎  Speedy Cervischey) / เนียนกี้ หมายเลข 1 สูง 133 ซม. น้ำหนัก 40 กก.
สึคาชิ  หรือ สกาซี่ (スカシーGuido Anchovy) / เนียนกี้ หมายเลข 2 สูง 150 ซม. น้ำหนัก 55 กก.
พูรูลุน หรือ ปุรุรุน  ( プルルン Polly Esther) / เนียนกี้ หมายเลข 3 สูง 130 ซม. น้ำหนัก 35 กก.
ทีมช่วยเหลือของ Samurai Pizza Cat

โอตามะจังหรือโอทาม่า  (おタマ  Francine manx)
B - Team ที่คอยช่วยเหลือ ได้แก่
เมียวซาว่า - ก๊อตตอน (ゴットン Meaozawa)
สปริตซ์ แคท - เน็กกิ  (ネッキー    Sprit the cat)
ริกิโนชิน (リキノシン   General Cattton)
แบทแคท - มิเอโตรุ  (ミエトル Bat cat)
เมื่อทีมช่วยเหลือทั้งสี่แมว ต่อสู้มาจนถึงขั้นสุดท้าย ในแต่ละตัวจะสามารถถอดสัมภาระซึ่งเป็นอาวุธในของแต่ละตัว มาประกอบด้วยกันเป็นอาวุธขั้นสุดยอดได้ ซึ่งมีรูปร่างเป็นยานมีตัวชาร์จพลังเป็นใบพัดอยู่ด้านท้าย อีกทั้งปล่อยลำแสงขนาดใหญ่เข้าใส่ศตรู สามารถใช้งานกับทีมช่วยเหลือได้ทุกตัวหรือแม้กระทั่ง ยัททาโร่ ได้อีกด้วย
หุ่นยนต์  - ราชันย์วิฬาร์ (วิฬาร)  (nyan goking ) เนโกคิง หรือ cattatonic เป็นหุ่นยนต์รูปแมวขนาดใหญ่ ที่หัวมีแมวกวักในลูกแก้วอยู่บนหน้าผาก  มีอาวุธที่ใช้อยู่บอยๆ  คือทวนเล่มใหญ่  ซึ่งเมือพิจารณาทวนดูแล้วก็จะเป็นส่วนของ หัวปลา  ก้างปลา หางปลา โดยเมือถอดหัวปลาและหางปลาออกแล้วก็จะเป็นทวนเล่มใหญ่เต็มสูตร มีเงี่ยง 6 ซี่ จะออกโรงต่อเมื่อยัททาโร่สู้ไม่ไหวแล้ว ที่ปลายฝักดาบของเขาจะมีแสงเปล่งออกมาเรียกหุ่นนี้ให้ออกจากฐานทัพบนภูเขาไฟ ฟูจิแมว ท้ายเมือง ซึ่งคล้ายภูเขาไฟฟูจิที่ญี่ปุ่น เป็นรูปแมวหมอบหรือสิงห์หมอบสีทองตัวใหญ่ พร้อมกับชุดเกราะร่างสุดยอดรูปนกกระเรียนหรือมีชื่อว่าโทริซึคุณ (Torisukkun Armour) สำหรับเหล่าเหมียวทั้งสามด้วย โดยปกติแล้วยัททาโร่ซึ่งเป็นตัวเอกไม่เคยขึ้นขับ  เหตุว่ามัวแต่เก็กมากจนเข้าไม่ทัน (ที่จริงแล้วภายในห้องควบคุมหุ่นยนต์มีที่นั่งแค่ 2 ที่เท่านั้น)
ฝ่ายอธรรมใน สามเหมียวยอดนินจา Samurai Pizza Cat

ไดเมียว จิ้งจอกจอมเจ้าเล่ห์ Seymour Cheese (Kitsunezuka Ko'on-no-Kami 狐塚コーン守  ) หรือ Big cheese
นินจานกกาดำ คารามารุ (Bad Bird (Karamaru カラ丸)
นินจานกกาแก่ คาราคาร่า Jerry ((Karasu Gennarisai カラス幻ナリ斉) :
ฝ่ายธรรมะใน สามเหมียวยอดนินจา Samurai Pizza Cat

โอมิทซัง Lucille (Omitsu おミツ , Omi-chan おみっちゃん)
เป็นหญิงสาว ในร่างแกะ ที่หัวมีกระบะปล่อยจรวดมิทไซล์  เป็นตัวแกะ อยู่กับพี่ชายทำร้านซูชิเป็นมือหนึ่งของเมืองอีกด้วย โดยโอมิทซังเป็นสาวเจ้าเสน่ห์ ทั้งยัททาโร่และสึคาชิชอบคนนี้คนเดียวกัน ชอบมีทะเลาะวิวาทกันก็เพราะสาวเจ้าคนนี้ แต่เนื่องว่าเธอขี้ตกใจ ที่หัวของเธอก็จะปล่อยมิทไซล์ออกมาถล่มคนรอบข้างทันที
หวังคอนโนคามิ BigAll Dente (Inuyama Wanko-no-Kami 犬山ワンコー守) : สุนัข
เป็นหัวหน้าซามูไร เป็นขุนนางคุ้มกันจักรพรรดิ โดยเป็นผู้ติดต่อสืบแผนการร้ายในพระราชวัง เป็นผู้สั่งการให้สามเหมียวนินจาออกโรง เวลาเกิดเหตุร้าย
จะคอยตรวจตราดูความไม่สงบต่างๆ และแก้ไขได้
เจ้าหญิงกระต่าย Prince violet (Tokugawa Usako 徳川ウサコ) :กระต่าย
หรือเจ้าหญิงยุสะ - เจ้าหญิงไวโอเลต รูปกระต่าย เป็นเจ้าหญิงของเมือง Edoropolis เป็นเจ้าหญิงที่เอาแต่ใจ มักโมโหง่ายเมื่อรับสั่งไม่เข้าหู แต่เป็นเพื่อนกับสามเหมียวนินจาโดยเฉพาะกับยัททาโร่ โดยเธอมีแม่คนหนึ่ง มีชื่อว่าMother/Momma (Mother Fredia) :โดยแม่ของเธอจะตัวสูง ขายาว ต่างจากลูกที่ตัวเล็กกว่า
จักรพรรดิแพนด้า Emperor Fred (Shogun Tokugawa Iei Iei 徳川イエッイエッ) :แพนด้า
แพนด้า เป็นเจ้าครองนคร Edoropolis จะอยู่ที่พระราชวังของเมืองหรือ city hall ซึ่งสามารถสั่งพระราชวังนี้แปลงร่างเป็นหุ่นยนต์ซามูไรชุดเกราะแพนด้ายักษ์ได้
เกมสามเหมียวยอดนินจา

ในปี 1991 บริษัท TECMO ได้ผลิตเกมนิ้ขึ้นมาโดยเดิมใช้ชื่อที่ออกตัวที่ญี่ปุ่นมาว่า Cattou Ninden Teyandee โดยเป็นวิดีโอเกมที่ใช้กับเครื่องฟามิคอม เกมนี้โดยในใบแทรกจะมีช่องทำเครื่องหมายที่แสดงว่า "ทำขึ้นขายเล่นในญี่ปุ่นเท่านั้น" ในเวลาต่อมาได้มีการนำไปผลิตในประเทศ ไต้หวัน และฮ่องกง โดยลบคำว่า Kyatto ninden ออก และเติม ninja cat เข้าไปข้างใต้แทน (บางทีก็เป็นตัวภาษาจีน) โดยที่ในเมืองไทยเด็กในสมัยนั้นมักจะรู้จักเกมส์นี้ดีกันทุกคน บางทีก็รู้จักในชื่อ เกมส์นินจาเหมียว  โดยเนื่องจากเป็นเกมส์ที่เล่นไม่ยากมีฉากที่สวยงาม และอาวุธที่ใช้มีให้หลายแบบ ในตัวเกมส์เป็นการผจญด่านแบบสู้บอสในด่านนั้นเลย โดยที่เริ่มเกมส์จะมีoptionให้เลือก password ข้ามด่านกับ start เข้าเกมส์ได้เลย เมื่อไปแล้วด้านในจะเป็นแบบเกมส์ภาษา โดยมี โอทาม่า คอยต้อนรับ
ลักษณะอาวุธของเหล่านินจาเหมียว ที่ใช้ในเกม
นินจาเหมียวเราต้องเลือกหนึ่งในสามเหมียวนินจาทั้ง 3 ตัว เช่น ยัททาโร่ :ดาบคู่ , สึคาชิ :ร่ม, พูรูรอน : กรงเล็บ สามารถเลือกตัวใดก็ได้ โดยการเล่นพื้นฐานแล้วบังคับเหมือนกัน  แต่จะแตกต่างกันตรงท่าไม้ตาย ซึ่งจะออกมาคนละแบบ แล้วก็สามารถเลือกด่านต่างๆ ในมือง Edoropolis เล่นได้ไม่ล็อกด่าน เมื่อผจญด่านแล้วเกิดปัญหาก็จะมีทีมเหมียวช่วยเหลือ 4 ตัวให้เลือกช่วยได้ ต่อมาในเกมส์เกิดศตรูในด่าน แต่มีอยู่ตัวหนึ่งซึ่งคล้ายพัดสีขาวบินได้ เมื่อปล่อยพลังใส่แล้วจะมีพลังต่างๆ พุ่งออกมาจากตัวนี้ให้สามารถเก็บได้ ดังเช่นพลัง ninpoมีลักษณะเป็นม้วนคาถาแบบญี่ปุ่นสีชมพู หรือไอเทมอีกตัวคือจะเป็นลักษณะตัวอักษร ชิโนบิ ซึ่งสามารถอัพเกรตอาวุธของเราได้เพิ่มขึ้นหนึ่งขั้น  ทั้งยังมีไอเทมหัวใจที่สามารถเติมพลังชีวิตได้ และไอเทมรูปกระดิ่ง สารมารถช่วยเติมพลังให้กับเหล่าทีมช่วยเหลือเหมียวทั้ง 4 ได้ ทั้งหมดนี้สามรถเก็บได้ตามรายทางก็จะมีให้เก็บพลังไว้เช่นกันจนถึงตัวหัวหน้าประจำด่าน พลัง Ninpo ที่เก็บไว้ สามารถปล่อยท่าไม้ตายได้ไม่เกิน 2 ครั้งทุกตัว  ระหว่างด่านเกมส์เมื่อเคลียร์แต่ละด่านแล้วก็จะเป็นเกมส์ภาษามีฉากสวยๆ ให้ดูคั่นไปตลอดเกมส์ ถ้าไม่ต้องการดูก็กด pass ผ่านไปได้เลย เมื่อต่อสู้ครบทุกด่านแล้วก็ดังเช่น ด่านสู้กับ ไดเมียว จิ้งจอกจอมเจ้าเล่ห์ และล้มด่านปลาวาฬจักรกลบินได้พร้อมกันไปด้วย  ดังภาพตัวอย่าง
ดูเพิ่ม

เกม Cattou ninden Teyande (นินจาแมว) [ลิงก์เสีย]